पिरामिड ध्यान मंदिर का निर्माण शुरू
भास्कर न्यूज-!-लुधियाना
मॉडल टाउन एक्सटेंशन में बनने वाले पहले पिरामिड ध्यान मंदिर का निर्माण कार्य रविवार को भूमि को टक लगाकर शुरू कर दिया गया। स्वामी विवेकानंद मेडिटेशन टेंपल और श्री विवेकानंद स्वर्ग आश्रम ट्रस्ट की ओर से बनाए जाने वाले इस पिरामिड मंदिर को एक साल के अंदर पूरा करने का लक्ष्य रखा गया है। मंदिर के निर्माण कार्य का शुभारंभ मेयर हरचरण सिंह गोहलवडिय़ा, दिल्ली से आए सीनियर पिरामिड मेडिटेशन मास्टर डीएल एन शास्त्री, हैदराबाद से आए साई रेड्डी, चीफ इंजीनियर पिरामिड पीएसआरके प्रसाद, पिरामिड इंजीनियर नंद किशोर शर्मा, राम प्रकाश भारती, तरसेम गुप्ता, अनिल भारती, रोशन लाल वोहरा, संजीव भारती आदि ने किया। अनिल भारती ने बताया कि यह पिरामिड उत्तर भारत में बनने वाला पहला पिरामिड मंदिर होगा। पिरामिड मंदिर में हर धर्म, वर्ग और जाति के लोग आकर मेडिटेशन कर सकेंगे। अनिल भारती ने बताया कि हमारे दो भौतिक नेत्रों की तरह हमारे पास एक तीसरा नेत्र है और हमारे भौतिक शरीर की तरह हमारे पास एक दिव्य शरीर भी है लेकिन यह सब सांसों के द्वारा ही समझा जा सकता है।
mag_Deva bho_Deva hin_Deva